Le MICT fait le point sur le dossier des chèques falsifiés – Ministère de la Communication
Le MICT fait le point sur le dossier des chèques falsifiés
Home / Actualités Gouvernementale / Le MICT fait le point sur le dossier des chèques falsifiés
Dans une conférence de presse donnée au Ministère de la Communication, le Ministre de l’Intérieur et des Collectivités Territoriales, accompagné de son directeur général, a fait le point sur le dossier des chèques falsifiés
Minis Enteryè ak Kolektivite Tèritoryal yo pote eksplikasyon sou dosye chèk ki pirate yo
Pòtoprens, 8 novanm 2017.- Ministè Kominikasyon resevwa, nan lokal li, Minis Enteryè ak Kolektivite Tèritoryal yo (MICT), Doktè Max Rudolph Saint Albin (Maks Roudòlf Sentalben), jodi mèkredi 8 novanm 2017 la. Minis lan ki te gen ak li Direktè Jeneral, Fednel Monchery (Fednèl Monchery), ak lòt gwo kad nan MICT, te pote kèk esplikasyon sou dosye falsifikasyon chèk pou pirate kont Ministè sila a.
Minis Enteryè ak Kolektivite Tèritoryal yo raple enstitisyon l ap dirije a vle transparans nan kad ankèt sou pirataj kont Ministè a ak falsifikasyon chèk yo. Minis lan fè konnen ankèt la ap byen mache, pandan li presize gen yon rezo yo dekouvri, ki gen branch koneksyon nan sektè piblik ak nan sektè prive a, ki espesyalize nan malvèsasyon pou pirate chèk. Polis Nasyonal Ayiti (PNH) gen tan fè yon douzèn arestasyon nan kad dosye sa a.
Doktè Max Rudolph Saint Albin (Maks Roudòlf Sentalben) souliye gen plizyè enstitisyon nasyonal tankou entènasyonal ki mete pwa yo nan balans lan pou ankèt la rive nan bout li, epi arete tout moun qui ta gen men yo tranpe nan dosye sa a. Pami moun ki jwenn arestasyon yo, gen ladan yo Lapolis te deja t ap chèche pou enpliksayon yo ta sanble genyen trafik dwòg ak krim finansye.
Minis Enteryè a profite okazyon an pou voye yon apèl bay lòt Minis yo pou yo pi vijilan pandan li envite yo pou yo fè konsilyasyon bankè souvan epi itilize sèvis aksè an liy pou kont bankè Ministè yo. Minis lan ankouraje Asosiyasyon Pwofesyonèl Bank yo (APB) pou yo ranfòse demach pou mete kontwòl sou enfòmasyon kliyan yo.
Minis Max Rudolph Saint Albin (Maks Roudòlf Sentalben) envite popilasyon an pou fè enstitisyon leta yo konfyans, pandan li raple Administrasyon Moyiz ak Gouvènman Lafontan deside mennen yon konba tout bon kont koripsyon nan peyi a.
Thèmes: Communication, Conférence de presse, Dossier de presse, Haiti, Intérieur, Presse